[{"text_idx": "#000000", "text": "'Zaharrak berri' antzezlana ikusgai izango dute irailaren 24an Areson"}, {"text_idx": "#000001", "text": "Igandean 18:00etan hasiko da Txalo talo konpainiaren emanaldia udaletxeko batzar aretoan"}, {"text_idx": "#000002", "text": "Txalo talo konpainiak Zaharrak berri izeneko antzezlana eskainiko du igande honetan, irailaren 24an, Areson. Igandean 18:00etan hasiko da emanaldia udaletxeko batzar aretoan eta tradizioa, lehengo bizimodua, ohitura zaharrak eta berriak uztartu ezin direnean sortzen diren egoerak eramango dituzte taula gainera."}, {"text_idx": "#000003", "text": "50 bat minutuko iraupena duen lana da. Ester Povedaren gidaritzapean zazpi aktore igoko dira oholtzara, eta horien artean izango da Areson bizi den Ana Gon\u0303i."}]